**Råde Rotary**

**Møtereferat 16.11.205.**

Møtet i klubbens lokaler på Kihl, ble ledet av president Hans Christian.

Det møtte 10 medlemmer, i tillegg til 1 gjest (Monica Vinje) og kveldens foredragsholder,

Sara Frandsen Gran, Kommuneoverlege i Råde

Presidenten og Einar nevnte at det fortsatt ikke har vært kontakt fra kommunen i

forbindelse med at klubbens avtale om organisering av natteravn-ordningen utløper ved

årsskiftet. Siste vandring som er organisert i år blir 12.12.15, men klubben er innstilt på evt

forhandlinger med kommunen om ny avtale.

Viggo hadde et 3-min innlegg, der han fabulerte over temaet «venner og vennskap».

Sara Frandsen Gran skulle egentlig snakke over temaet «Samfunnsmedisin – når lokalsamfunnet er pasienten». Men siden hun er helseansvarlig for det nye flyktningemottaket på Johnsten, ble foredraget i hovedsak viet dette aktuelle tema.

Hun fortalte at mens fastlegen jobber med enkeltmennesket, jobber kommunelegen med det lokale samfunnet. Etter hennes oppfatning har Råde et bra utbygd helsevesen med god kompetanse. Kommunen har stort sett gode trafikkløsninger, selv om forholdene for barn

kunne vært noe bedre.

Helsetjenesten ved flyktningemottaket beskrev hun som «flyplassmedisin». Det viktigste var scanning av tuberkulose og utslusing av de som var smittet. Det var registrert utbrudd av influensa, men dette var ikke ansett som noe stort problem. Helsepersonalet var selvsagt vaksinert, for å være operative selv ved større angrep.

Innvandrerbarn er generelt en svak gruppe, som er spesielt utsatt for smitte og må derfor skjermes noe i en smittesituasjon.

Det største hygieneproblemet var toalettvanene, som pga ulike kulturer var vanskelig å få til å fungere problemfritt.

Ellers kan det være noe problemer når asylsøkerene ferdes ute og spesielt i mørket (ikke vant med å bruke fotgjengerovergang eller refleks).

Antall spørsmål viste at forholdene omkring flyktningemottaket er interessant for de fleste, men Frandsen Gran svarte greit på det aller meste.

Vinflaska ble vunnet av Monica Vinje.

*Viggo, referent*.